唔明點解燒鵝自己可以成為一個招牌菜﹐咁油雞、叉燒、燒肉點解唔可以做到好出名﹐點解呢﹖不過總之人地話去深井食燒鵝咪食囉。燒鵝一隻﹐食左幾舊﹐OK 喇﹐肉質好似骸骸地。鹵水鵝掌併鵝腸﹐冇食。羊腩煲﹐食左一舊﹐冇感覺。尖椒炒鵝腸腎花﹐又係食左幾舊﹐腎花幾爽﹐OK喇。炸鯪魚球﹐冇食。椒鹽鮮魷﹐冇食。西檸蝦球﹐食左一舊﹐冇感覺。琵琶豆腐﹐冇食。臘味炒芥蘭﹐食左幾條菜﹐菜新鮮﹐幾好。清炒豆苗﹐食得最多的一碟。咕嚕肉﹐食左兩舊﹐冇感覺。